
AVIZ

asupra proiectului de Lege pentru ratificarea Protocolului, semnat la Bucureşti, la 6 septembrie 2006, la Acordul dintre Guvernul României şi Guvernul Republicii Coreea privind promovarea şi protejarea reciprocă a investiţiilor, semnat la Bucureşti, la 7 august 1990

În conformitate cu prevederile art. 95 din Regulamentul Camerei Deputaţilor, republicat, cu  modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului, semnat la Bucureşti, la 6 septembrie 2006, la Acordul dintre Guvernul României şi Guvernul Republicii Coreea privind promovarea şi protejarea reciprocă a investiţiilor, semnat la Bucureşti, la 7 august 1990 , trimis cu adresa nr. PL- x 549 din 5 septembrie  2007 şi înregistrat sub nr. 31/918 din  6 septembrie  2007.
Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  prima Cameră  sesizată. 

             
În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din  11  septembrie  2007.



 Membrii Comisiei au examinat proiectul de lege, expunerea de motive şi avizul favorabil al Consiliului Legislativ cu  nr.1092 din 15 august  2007. 

În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de lege.  

În raport cu obiectul şi conţinutul său, proiectul de lege  face parte din categoria legilor ordinare.

